DNT Sør

DNT Sør (tidligere Kristiansand og Opplands Turistforening) er en medlemsforening av Den Norske Turistforening (DNT). Foreningen har over 8.000 medlemmer, og 16 hytter spredt utover Setesdalsheiene og Sørlandskysten. Foreningen står for merking av løyper og rydding av stier i Setesdal Vesthei. Løypene har overgang til Stavanger Turistforenings område i vest og Aust-Agder Turistforenings område i øst. Foreningen holder også kurs og arrangerer turer til ulike steder og av ulik lengde, primært innen eget område. Aktivitetene retter seg mot ulike aldersgrupper.

I tillegg til engasjementet for turer i fjellet, har foreningen også et engasjement innen kystfriluftsliv. Blant annet samarbeider foreningen med Bragdøya Kystlag, som driver Grønningen fyr. I sommersesongen er fyret derfor en turistforeningshytte. Foreningen koordinerer også Kystled Sør, et prosjekt fra Homborsund til Hattholmen fyr med formål å gjøre skjærgården tilgjengelig for allmennheten og gi folk mulighet til å være på sjøen og ferdes der på en miljøvennlig måte. For å hjelpe medlemmer og andre med turutstyr, driver foreningen også en butikk i Kristiansand.

DNT Sør er blant de større medlemsforeningene i Den Norske Turistforening og har store deler av Sørlandet som foreningens område. DNT Sør tilbyr et enkelt, aktivt, allsidig og naturvennlig friluftsliv, og arbeider for sikring av friluftslivets natur- og kulturgrunnlag. Foreningen hadde 8.015 medlemmer per 31. August i 2025. 

 Hytter 
Hytter som drives av DNT Sør:
+ 25px DNT Sørs hytter Hytte  Kommune  TypeSengerÅrRyfylkeheiene Kvinen  Sirdal  Selvbetjent402017Setesdalsheiene Bjørnevasshytta  Valle  Ubetjent utleiehytte321889 Bossbu  Valle  Selvbetjent301969 Gaukhei  Bygland  Selvbetjent utleiehytte411898 Håhelleren  Valle  Ubetjent81950 Josephsbu  Bygland  Selvbetjent201993 Lakkenstova  Åseral  Selvbetjent301985 Sloaros  Bykle  Selvbetjent Stavskar  Valle  Ubetjent Svartenut  Valle  Selvbetjent 201972 Tjønndalen  Bygland  Ubetjent Øyuvsbu  Valle  SelvbetjentSørlandskysten Gammeløya  Kristiansand  Ubetjent utleiehytte Tømmerstø  Kristiansand  Ubetjent utleiehytte    SvinørMandalUbetjent utleiehytte10

 Referanser 

 Eksterne lenker 
 Hjemmeside
 Katalog til arkiv etter Kristiansand og Opplands Turistforening hos Statsarkivet i Kristiansand
 Kystled Sør 

Kategori:DNTs medlemsforeninger
Kategori:Friluftsliv i Agder